Barack Obama
**Barack Obamas regjering** var USAs regjering fra 20. januar 2009 til 20. januar 2017, under ledelse av president Barack Obama og visepresident Joe Biden. Regjeringen tok over etter George W. Bushs regjering, og ble avløst av Donald Trumps regjering.

Innledende periode
------------------

President Obama med sin regjering 10. september 2009  Foto: Chuck Kennedy 
Obama ble valgt ved presidentvalget 4. november 2008. Det formelle valget fant imidlertid sted da Valgmannskollegiet møttes 15. desember 2008. Kongressen attesterte valget 8. januar 2009.

Arbeidsgruppen som arbeidet med forberedelsene til Obamas innsettelse 20. januar 2009 ble ledet av John Podesta, som begynte sitt arbeid lenge før valget. Før valget holdt arbeidsgruppen til ved *Center for American Progress* i Washington, D.C.. Gruppen var delt i fire prosjekter, som igjen ble delt i et dusin underprosjekter. Den avtroppende Bush-regjeringen rekrutterte Andrew Card, tidligere stabssjef i Det hvite hus, for å lede regjeringens støtte til Obamas arbeidsgruppe.

Obama trakk seg fra Senatet 16. november 2008, ettersom han ikke kan inneha dette embetet når han innsettes som president. Biden trakk seg som senator 15. januar 2009, men som USAs visepresident er han formelt president i Senatet.

5. november 2008 fikk Rahm Emanuel jobben som stabssjef for Obama. Pete Rouse ble utnevnt til visestabssjef, mens David Axelrod, Valerie Jarrett og John Podesta ble utnevnt til seniorrådgivere. Robert Gibbs ble utnevnt til pressesekretær, mens Greg Craig ble juridisk rådgiver og Ron Klain stabssjef til visepresidenten. Flere av disse er senere byttet ut (se oppdatert liste nedenfor).

I overensstemmelse med amerikansk praksis igangsatte Obama bakgrunnssjekk av flere kandidater til sitt kabinett. Blant de nominerte til kabinettet var Hillary Clinton (utenriksminister), Robert Gates (forsvarsminister), Timothy Geithner (finansminister), Tom Daschle (helse- og sosialminister), Steven Chu (energiminister), Eric Holder (justisminister) og Janet Napolitano (sikkerhetsminister). Alle kandidater til kabinettet må godkjennes av Senatet, med unntak av Gates, som allerede ble godkjent som forsvarsminister i George W. Bushs regjering. De fleste av disse nominerte fikk sin godkjenning i løpet av kort tid etter Obamas tiltredelse, men ikke alle.

Bill Richardson var nominert til handelsminister, men trakk seg fra utnevnelsesprosessen fordi han var under etterforskning for korrupsjon av en føderal storjury på dette tidspunktet. Senere måtte Tom Daschle trekke seg fra nominasjonen som helse- og omsorgsminister på grunn av skattesnusk, og Judd Gregg trakk seg fra nominasjonen som handelsminister på grunn av uenigheter med Obama om den føderale redningspakken i forbindelse med finanskrisen.

Innsettelsen og ministerutnevnelser
-----------------------------------

Tilskuere samlet på National Mall for å bivåne innsettelsesseremonien
*Innsettelsen av Barack Obama som president 2009*
Innsettelsen av Obama som president fant sted 20. januar 2009 etter bestemmelsene i den amerikanske grunnloven. Den tradisjonelle amerikanske innsettelsesseremonien markerte begynnelsen på Obamas første periode som president, samt Joe Bidens første periode som visepresident. Temaet for innsettelsen var «En frihetens gjenfødelse», som også markerte at det var 200 år siden Abraham Lincolns fødsel.

Obama signerte formelt papirene for sine regjeringsnominasjoner en time etter innsettelsen, og Senatet godkjente seks av Obamas ministerutnevnelser senere på innsettelsesdagen.



Barack Obamas innsettelsestale

Lengde: 18 minutter, 58 sekunder

---

*Problemer med å lytte til denne filen? Se Hjelp:Multimedia.*

Politikk
--------

Obama startet regjeringsperioden med å beordre Guantanamobukten fangeleir på Cuba stengt.
Den første politiske beslutningen i Obama-regjeringen ble gjort av stabssjef Rahm Emanuel, som beordret at alle planlagte nye føderale forskrifter skulle utsettes til den nye regjeringen hadde fått tid til å gjennomgå dem. Obama gav deretter muntlig instruks, gjennom forsvarsminister Gates, til de militære påtalemyndigheter om å begjære en utsettelse på 120 dager i rettsprosessene ved Guantanamobukten fangeleir på Cuba. En av disse begjæringene ble senere avvist av den militære dommeren oberst James Pohl.

På regjeringens tredje dag, utstedte Obama fire presidentdekreter som markerte et klart skille fra den forrige regjeringens politikk. Et dekret beordret Guantanamobukten fangeleir stengt innen et år (noe som ikke ble gjennomført i løpet av Obamas presidentperiode), mens et annet formelt gjorde tortur ulovlig ved å fastslå at det er Hærens feltmanual som skal være retningslinje for avhør av terrormistenkte, i stedet for CIAs «forsterkede» avhørsmetoder.

I løpet av Obamas regjeringstid gikk arbeidsledigheten ned fra ca. ti prosent til ca. fem prosent.

Medlemmer
---------

Obama (bak) med sin visepresident, Joe Biden
Robert Gates ble utnevnt til forsvarsminister av president George W. Bush, men takket ja til å fortsette i Obamas regjering. Han gikk av i 2011.
Rahm Emanuel ble utnevnt til stabssjef i Det hvite hus. Han er nå borgermester i Chicago

|  | Navn | Parti | Fra | Til |
| --- | --- | --- | --- | --- |
| President   | Barack Hussein Obama jr.   | Dem.   | 20. januar 2009   | 20. januar 2017   |
| Visepresident   | Joseph Robinette Biden jr.   | Dem.   | 20. januar 2009   | 20. januar 2017   |
| Utenriksminister   | Hillary Diane Rodham Clinton   | Dem.   | 21. januar 2009   | 1. februar 2013   |
|    | John Kerry   | Dem.   | 1. februar 2013   |    |
| Finansminister   | Timothy Franz Geithner   | Dem.   | 26. januar 2009   | 25. januar 2013   |
|    | Jack Lew   | Dem.   | 28. februar 2013   |    |
| Forsvarsminister   | Robert Gates   | Rep.   | 20. januar 2009   | 1. juli 2011   |
|    | Leon Edward Panetta   | Dem.   | 1. juli 2011   | 27. februar 2013   |
|    | Chuck Hagel   | Rep.   | 27. februar 2013   | 17. februar 2015   |
|    | Ashton Carter   | Dem.   | 17. februar 2015   |    |
| Justisminister   | Eric Himpton Holder jr.   | Dem.   | 2. februar 2009   | 27. april 2015   |
|    | Loretta Lynch   | Dem.   | 27. april 2015   |    |
| Innenriksminister   | Kenneth Lee Salazar   | Dem.   | 20. januar 2009   | 12. april 2013   |
|    | Sally Jewell   | Dem.   | 12. april 2013   |    |
| Jordbruksminister   | Thomas James Vilsack   | Dem.   | 20. januar 2009   |    |
| Handelsminister   | Gary Locke   | Dem.   | 26. mars 2009   | 1. august 2011   |
|    | John Bryson   | Dem.   | 21. oktober 2011   | 21. juni 2012   |
|    | Penny Pritzker   | Dem.   | 26. juni 2013   |    |
| Arbeidsminister   | Hilda L. Solis   | Dem.   | 24. februar 2009   | 22. januar 2013   |
|    | Thomas Perez   | Dem.   | 23. juli 2013   |    |
| Helse- og omsorgsminister   | Kathleen Gilligan Sebelius   | Dem.   | 28. april 2009   | 9. juni 2014   |
|    | Sylvia Mathews Burwell   | Dem.   | 9. juni 2014   |    |
| Bolig- og byutviklingsminister   | Shaun Donovan   | Dem.   | 22. januar 2009   | 28. juli 2014   |
|    | Julian Castro   | Dem.   | 28. juli 2014   |    |
| Transportminister   | Raymond H. LaHood   | Rep.   | 22. januar 2009   | 2. juli 2013   |
|    | Anthony Foxx   | Dem.   | 2. juli 2013   |    |
| Energiminister   | Steven Chu   | Dem.   | 20. januar 2009   | 22. april 2013   |
|    | Ernest Moniz   | Dem.   | 21. mai 2013   |    |
| Utdanningsminister   | Arne Duncan   | Dem.   | 20. januar 2009   |    |
|    | John King   | Dem.   | 14. mars 2016   |    |
| Krigsveteranminister   | Eric Ken Shinseki   | Dem.   | 20. januar 2009   | 30. mai 2014   |
|    | Robert A. McDonald   | Rep.   | 30. juli 2014   |    |
| Sikkerhetsminister   | Janet Napolitano   | Dem.   | 20. januar 2009   | 6. september 2013   |
|    | Rand Beers   | Dem.   | 6. september 2013 (fungerende)   | 23. desember 2013   |
|    | Jeh Johnson   | Dem.   | 23. desember 2013   |    |

### Andre sentrale medlemmer av Barack Obamas regjering

|  |  |  |
| --- | --- | --- |
| Denis McDonoughStabssjef
Steve RicchettiStabssjef til visepresidenten
Josh EarnestPressesekretær | Samantha PowerAmbassadør til De forente nasjoner
Michael FromanHandelsrepresentant
Gina McCarthyAdministrator, Environmental Protection Agency
Susan RiceNasjonal sikkerhetsrådgiver
James ClapperNasjonal etterretningsdirektør
John O. BrennanDirektør, Central Intelligence Agency | Valerie Bowman JarrettSeniorrådgiver
John PodestaSeniorrådgiver
Shaun DonovanDirektør, Office of Management and Budget
Jason FurmanLeder, rådet av økonomiske rådgivere
W. Neil EgglestonJuridisk rådgiver |

Referanser
----------

1. ↑  NRK. «Obamas presidentperiode i tall». *NRK* **(norsk)**. Besøkt 18. januar 2017.

Eksterne lenker
---------------

* Offisielt nettsted for Det hvite hus
* Offisielt nettsted for regjeringen i overgangsperioden
* Panelet: Hva husker du best fra Obamas åtte år i Det hvite hus? *amerikanskpolitikk.no*
* Her er tallene Trump ikke liker å snakke om. Obamas presidentperiode i tall. *nrk.no*

| * v
* d
* r
Medlemmer av Barack Obamas regjering |
| --- |
| Det hvite hus | President Obama **·** visepresident Biden **·** utenriksminister Kerry **·** finansminister Lew **·** forsvarsminister Carter **·** justisminister Lynch **·** indreminister Jewell **·** jordbruksminister Vilsack **·** handelsminister Pritzker  **·** arbeidsminister Perez *(fung.)* **·** helse- og omsorgsminister Burwell **·** bolig- og byutviklingsminister Castro **·** transportminister Foxx **·** energiminister Moniz **·** utdanningsminister King **·** krigsveteranminister McDonald **·** sikkerhetsminister Johnson | USAs flagg |

Portal: USA


|  |  |  |
| --- | --- | --- |
| Forgjenger:**George W. Bushs regjering** | **USAs regjering**(2009–2017) | Etterfølger:**Donald Trumps regjering** |